Rimba ro simeka HIV na AIDS na Pulani yo Simeka i mbuyelo wa migingiriko yo hlaya leyi nga tekiwa hi Ndzawulo ya Mimfumo ya Miganga na Swifundzha (dplg); na ntirhisano wa xithekiniki wa German (GTZ) . Ntirho lowu wu endliwile leswaku wu va kona hikwalaho ka nhlengo/ku hoxa xandla ka Nhlangano wa Mimfumo ya miganga ya Afrika Dzonga (SALGA); Netiweke ya Madoroba ya Afrika Dzonga (SACN), Tindzawulo ta Swifundzha na Mimfumo ya Miganga; Ndzawulo ya Nhluvukiso wa vanhu; Ndzawulo ya Timhaka ta Mati na Swihlahla; Ndzawulo ya Rihanyo; Tibangi ta Nhluvukiso ta Matiko ya le Dzongeni wa Afrika(DBSA) UNDP; na Timhasipala leti ti nyikeke ntokoto wukulukumba wa dyondzo na tidyondzo eka migingiriko ya vona yo andlala mintlhontlho ya HIV na AIDS hi milawu ya vona. "Ndzi rhandza ku ku tsundzuxa mhaka yin'we ntsena," ku boxa Presidente. "Matimba lawa ya ku dzenengeleke namuntlha ya ya ku veka enhlohlorhini, i matimba lawa ya nga tlhelaka ya ku rhetisela ehansi. Ku tlakusiwa ni ku chikisiwa i matlhelo mambirhi ya xigwexe xin'we eka tipolitiki. Swo hambana ntsena hileswi loko wa ha tlakusiwa, u khomiwa tani hi tandza. Loko u wisiwa u tshikiwa tani hi dyitambha ledyikulu. Laha u welaka kona a wa ha sisimuki, futhi a ka ha mili nchumu exivandleni xa kona. Vurhangeri bya ntiyiso hi lebyi byi helaka hi ku ntshunxiwa ka murhangeri, a ya eku wiseni. Ku hlongoriwa, ku huduriwa u hlomuriwa exitulwini xa wena hi nkanu, i xikombiso xa ku tsandzeka. Loko ko humelela sweswo eka wena, hambi swi ri switukulu-ndhuwa swa wena swi ta rhuketela sirha ra wena. Loko a ri mina, ndzi tiva leswaku namuntlha ku hlawuriwe murhangeri wa matimba, wa ntiyiso. Ndzi ku navelela minkateko."